CELEX: 62016TN0250
Language: da
Date: 2016-05-23 00:00:00
Title: Sag T-250/16 P: Appel iværksat den 23. maj 2016 af Sergio Spadafora til prøvelse af Personalerettens kendelse af 7. april 2016 i sag F-44/15, Spadafora mod Kommissionen

11.7.2016   
            
            
               DA
            
            
               Den Europæiske Unions Tidende
            
            
               C 251/41
            
         Appel iværksat den 23. maj 2016 af Sergio Spadafora til prøvelse af Personalerettens kendelse af 7. april 2016 i sag F-44/15, Spadafora mod Kommissionen
   (Sag T-250/16 P)
   (2016/C 251/47)
   Processprog: italiensk
   
      Parter
   
   
      Appellant: Sergio Spadafora (Bruxelles, Belgien) (ved advokat G. Belotti)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Den appellerede kendelse ophæves.
            
         
               —
            
            
               Der træffes afgørelse om realiteten i den sag, der er anlagt ved retten i første instans, og appellanten gives medhold i alle dennes påstande, herunder påstanden om erstatning på et beløb, som Retten fastsætter efter ret og billighed.
            
         
               —
            
            
               Kommissionen tilpligtes at betale sagens omkostninger ved begge retsinstanser.
            
         
      Anbringender og væsentligste argumenter
   
   Nærværende appel vedrører den afgørelse som blev truffet af Personaleretten den 7. april 2016, hvorved Personaleretten delvist afviste og delvist forkastede et søgsmål, der var anlagt med påstand om annullation af den afgørelse, som var truffet af generaldirektøren for Det Europæiske Kontor for Bekæmpelse af Svig (OLAF) om ikke at udnævne appellanten til stillingen som chef for kontoret »Legal Advice«, og om erstatning for det tab som appellanten påstår at have lidt som følge af den manglende mulighed for at blive ansat i denne stilling.
   Til støtte for appellen har appellanten fremsat fem anbringender.
   
               1.
            
            
               Første anbringende om, at der er begået rettergangsfejl i sagen for Personaleretten, som tilsidesætter appellantens interesser
               
                           —
                        
                        
                           Appellanten gør navnlig gældende, at Personaleretten i den appellerede kendelse ikke har anført nogen som helst begrundelse for, hvorfor sagen åbenbart skulle afvises.
                        
                     
         
               2.
            
            
               Andet anbringende om, at de gengivne faktiske omstændigheder materielt set er urigtige, når de sammenholdes med de faktiske omstændigheder, som de fremgår af sagens akter
               
                           —
                        
                        
                           Appellanten gør navnlig gældende, at den ansøger, som blev ansat i stillingen, ikke har tilstrækkelig erfaring, og at der blev foretaget en forkert vurdering af geografisk balance og princippet om lighed mellem fortjenester.
                        
                     
         
               3.
            
            
               Tredje anbringende om en tilsidesættelse af EU-retten, henset til at forbuddet mod forskelsbehandling på grund af nationale og sprog ikke blev iagttaget under forhåndsudvælgelse af ansøgerne.
            
         
               4.
            
            
               Fjerde anbringende om urigtig retlig kvalificering af de faktiske omstændigheder.
            
         
               5.
            
            
               Femte anbringende om en retlig »retlig kvalificering« af appellantens påstand, hvorved Personaleretten skulle udvide retsvirkningerne af annullationen af den anfægtede afgørelse til også at omfatte ugyldigheden af den omhandlede udvælgelsesprøve i og med, at der var konstateret »uregelmæssigheder«.